OpenLLM-France/wikimedia huggingface dataset:
# Osmond (Nebraska)

Osmond és una població dels Estats Units a l'estat de Nebraska. Segons el cens del 2000 tenia 796 habitants.

## Demografia

Segons el cens del 2000, Osmond tenia 796 habitants, 340 habitatges, i 218 famílies. La densitat de població era de 439,1 habitants per km².
Dels 340 habitatges en un 28,5% hi vivien nens de menys de 18 anys, en un 55,3% hi vivien parelles casades, en un 6,5% dones solteres, i en un 35,6% no eren unitats familiars. En el 33,5% dels habitatges hi vivien persones soles el 21,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,6% tenia menys de 18 anys, un 4,9% entre 18 i 24, un 22,1% entre 25 i 44, un 20,4% de 45 a 60 i un 27% 65 anys o més.
L'edat mediana era de 42 anys. Per cada 100 dones de 18 o més anys hi havia 83,9 homes.
La renda mediana per habitatge era de 27.120 $ i la renda mediana per família de 35.000 $. Els homes tenien una renda mediana de 28.750 $ mentre que les dones 17.981 $. La renda per capita de la població era de 15.356 $. Aproximadament el 5,8% de les famílies i el 7,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Osmond». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Osmond». American Fact Finder. Oficina del Cens dels Estats Units, 12-01-2010.
# Macropharyngodon kuiteri

Macropharyngodon kuiteri és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba des de Nova Caledònia fins al sud de la Gran Barrera de Corall i Nova Gal·les del Sud (Austràlia).

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1978. A revision of the Indo-Pacific labrid fish genus Macropharyngodon, with descriptions of five new species. Bull. Mar. Sci. 28(4):742-770.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mahi Khennane

Mahi Khennane (nascut el 21 d'octubre de 1936) és un exfutbolista franco-algerià que va representar tant a les seleccions nacionals de França com d'Algèria com a davanter. El 1967, va formar part del primer equip professional del FC Lorient, abans de tornar a Algèria.

## Palmarès
### Entrenador

GC Mascara
* Campió del Campionat d'Algèria: 1984

## Referències

* ↑ «Khenane Mahi - International Appearances». RSSSF. [Consulta: 21 abril 2008].
* ↑ «Les anciens internationaux français». FC Lorient. [Consulta: 21 abril 2008].

## Bibliografia

* Barreaud, Marc. Dictionnaire des footballeurs étrangers du championnat professionnel français (1932-1997). L'Harmattan, Paris, 1998. ISBN 2-7384-6608-7.

## Enllaços externs

* Fitxa a la FFF (francès)
# Mantidactylus punctatus

Mantidactylus punctatus és una espècie de granota de la família dels mantèl·lids endèmica de Madagascar.
Es troba als boscos humits tropicals o subtropicals, i als que han estat també força degradats.
Està en perill d'extinció per la pèrdua del seu hàbitat natural.

## Referències

* Fordham et al (2006). Mantidactylus punctatus. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Mantidactylus phantasticus

Mantidactylus phantasticus és una espècie de granota de la família dels mantèl·lids endèmica de Madagascar.
Està en perill d'extinció per la pèrdua del seu hàbitat natural.

## Referències

* Fordham et al (2006). Mantidactylus phantasticus. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Mantidactylus peraccae

Mantidactylus peraccae és una espècie de granota de la família dels mantèl·lids endèmica de Madagascar.
Es troba als rius i als boscos tropicals i subtropicals humits.
Està en perill d'extinció per la pèrdua del seu hàbitat natural.

## Referències

* Fordham et al (2006). Mantidactylus peraccae. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Operación Plus Ultra

Operación Plus Ultra va ser un programa de ràdio espanyol de la Cadena SER en els anys 60. Va tenir el seu origen el programa Todo para los chicos creat per Joaquín Peláez, el mes de maig de 1962. Va guanyar un dels Premis Ondas 1963 i Premis Ondas 1964.
A partir del programa va sorgir la idea de la Operación Plus ultra (1963), que consistia a passejar a 16 nens per tot Espanya. En els llocs on anaven els nens eren complimentats amb actes en el seu honor. Els 16 nens eren escollits atenent els seus valors humans per diferents motius (salvar a persones que s'anaven a ofegar, ajudar els altres, etc.). Hi van col·laborar amb els guardons Iberia, la Cadena SER i la Confederació Espanyola de Caixes d'Estalvis. Va deixar d'emetre's el 1982.
Va donar també origen a una pel·lícula amb el mateix nom l'any 1966.

## Referències

* ↑ Los niños del Plus ultra
* ↑ Los 'Plus Ultra', en Cartagena, La Opinión de Murcia
* ↑ Concesión de los Premios Ondas de radio y televisión, ABC, 23 d'octubre de 1963
* ↑ Concesión de los Premios Ondas de radio y televisión, ABC, 15 d'octubre de 1964
* ↑ Operación Plus ultra. 16 niños premiados, ABC, 17 de juny de 1970
* ↑ 1969 Homenaje a los Jóvenes de la Operación PLUS ULTRA, a Youtube
* ↑ Dos niñas 'plus ultra', El país, 1 de desembre de 1993
* ↑ Operación Plus Ultra Arxivat 2019-07-02 a Wayback Machine., La Vanguardia
# Lycodes reticulatus

Lycodes reticulatus és una espècie de peix de la família dels zoàrcids i de l'ordre dels perciformes.

## Morfologia

* Els mascles poden assolir 36 cm de longitud total.

## Alimentació

Els exemplars petits mengen amfípodes, isòpodes i petits bivalves, mentre que els grossos es nodreixen de gambes, peixos i eufausiacis.

## Hàbitat

És un peix marí i d'aigües profundes que viu entre 100-930 m de fondària.

## Distribució geogràfica

Es troba al Canadà, Groenlàndia, Islàndia, Noruega i els Estats Units.

## Costums

És bentònic.

## Observacions

És inofensiu per als humans.

## Referències

* ↑ Reinhardt J. C. H., 1831. (Bidrag til vor Kundskab om Grönlands Fiske). Pp. 18-24. A: H. C. Örsted. Overs. Kgl. Danske Vidensk. Selsk. Forhand. (Kjøbenhavn) 1830-31. 1-40.
* ↑ BioLib (anglès)
* ↑ Reinhardt, J. C. H., 1835. (Om Lycodes). Oversigt over det Kongelige Danske Videnskabernes Selskabs Forhandlinger og dets Medlemmers Arbeider (Kjøbenhavn) 1834-35: 5-7.
* 1 2 3 FishBase (anglès)
* ↑ Valtysson, H.T., 1995. Feeding habits and distribution of eelpout species (Lycodes sp.) (Rehinhardt) (Pisces: Zoarcidae) in Icelandic waters. Postgraduate thesis, Department of Biology, Universitat d'Islàndia, Reykjavik.
* ↑ Jonsson, G., 1992. Islenskir fiskar. Fiolvi, Reykjavik, Islàndia. 568 pp.
* ↑ FishBase (anglès)
* ↑ Coad, B.W. i J.D. Reist, 2004.

## Enllaços externs

* AQUATAB
# Regards

Regards (també coneguda per Regards Magazine o Revue Regards) és un setmanari d'informació francès. Creat el 1932 com una publicació d'ideologia comunista, fou inicialment conegut com a iniciador del fotoperiodisme, anticipant-se a altres publicacions com Life (1936) i Paris-Match (1949).
Leon Moussinac, crític i estudiós de cinema, amic de Leon Delluc, va impulsar la revista. Robert Capa, Gerda Taro i Henri Cartier-Bresson en foren els fotògrafs més destacats.
La revista deixà de sortir l'any 1962 i no reaparegué fins al 1995, sota la direcció del comunista Henri Malberg. El 2000, reorganitzada sota una nova direcció, va mirar de tornar al seu concepte original, la investigació mitjançant el fotoperiodisme i les anàlisis i contribucions d'intel·lectuals.
Després d'un segon tancament el 2003, els treballadors van decidir crear una cooperativa per tal de mantenir la capçalera.

## Enllaços externs

* Pàgina web oficial
* Mostres de Regards Arxivat 2008-10-05 a Wayback Machine.
# París-Roubaix 1976

La París-Roubaix 1976 fou la 74ªa edició de la París-Roubaix. La cursa es disputà l'11 d'abril de 1976 i fou guanyada pel belga Marc Demeyer, que s'imposà a l'esprint a Francesco Moser i Roger de Vlaeminck en l'arribada a Roubaix.

## Classificació final

| | Ciclista | Equip | Temps |
| 1 | Marc Demeyer | Flandria-Velda | 6h 37' 41" |
| 2 | Francesco Moser | Sanson-Benotto | m. t. |
| 3 | Roger de Vlaeminck | Brooklyn | m. t. |
| 4 | Hennie Kuiper | TI-Raleigh-Campagnolo | + 1' 36" |
| 5 | Walter Godefroot | IJsboerke-Colnago | m. t. |
| 6 | Eddy Merckx | Molteni-Campagnolo | m. t. |
| 7 | Jan Raas | TI-Raleigh-Campagnolo | m. t. |
| 8 | Jean-Pierre Danguillaume | Peugeot-Esso-Michelin | m. t. |
| 9 | Willy Teirlinck | Gitane-Campagnolo | + 1' 45" |
| 10 | Frans Verbeeck | IJsboerke-Colnago | m. t. |

## Enllaços externs

* Web oficial
* Resultats a les-sports.info
* Resultats a cyclebase.nl
# Louis Mottiat

Louis Mottiat (Bouffioulx, Châtelet, 6 de juliol de 1889 - Gilly, Charleroi, 5 de juny de 1972), fou un ciclista belga que fou professional entre 1912 i 1925.
Rodador molt complet, va debutar com a professional el 1912 amb una victòria d'etapa de muntanya als Pirineus al Tour de França. El 1913 fou superat a l'esprint diverses vegades. Així doncs, fou segon a la Milà-Sanremo, quart a la París-Roubaix i cinquè a la París-Tours. Va guanyar la Bordeus-París, la carrera més important de l'època, amb vuit minuts d'avantatge.
El 1914 guanyà una duríssima París-Brussel·les, on sols finalitzaren la cursa deu ciclistes per la intensa pluja caiguda durant la cursa. Aquest mateix any, s'imposa en la general i quatre etapes de la Volta a Bèlgica. La Primera Guerra Mundial va suposar una aturada en la seva carrera, però tornà a la competició amb molta força i el 1920 va guanyar la Volta a Bèlgica i una etapa del Tour de França. En 1921 va guanyar la Lieja-Bastogne-Lieja i la París-Brest-París i quatre etapes del Tour de França.
El 1922 va revalidar la victòria a la Lieja-Bastogne-Lieja i el 1924 va guanyar la París-Tours. La darrera gran victòria fou una etapa al Tour de França de 1925.

## Palmarès

* 1912
** 1r a la París-Calais
** Vencedor d'una etapa al Tour de França
* 1913
** 1r a la Bordeus-París
* 1914
** 1r a la París-Brussel·les
** 1r a la Volta a Bèlgica
* 1920
** 1r a la Volta a Bèlgica
** 1r a la París-Bordeus-París
** Vencedor d'una etapa al Tour de França
* 1921
** 1r a la Lieja-Bastogne-Lieja
** 1r a la París-Brest-París
** 1r a Marche-en-Famenne
** Vencedor de 4 etapes al Tour de França
* 1922
** 1r a la Lieja-Bastogne-Lieja
** 1r al Circuit de la Meuse
** 1r a Gembloux
* 1924
** 1r a la París-Tours
** Vencedor d'una etapa al Tour de França
* 1925
** Vencedor d'una etapa al Tour de França

### Palmarès al Tour de França

* 1912. Abandona (11a etapa). Vencedor d'una etapa
* 1913. Abandona (7a etapa)
* 1914. Abandona (9a etapa)
* 1919. Abandona (7a etapa)
* 1920. Abandona (9a etapa). Vencedor d'una etapa. Porta el mallot groc durant 1 dia
* 1921. 11è a la classificació general. Vencedor de quatre etapes. Porta el mallot groc durant 1 dia
* 1923. 28è a la classificació general.
* 1924. 18è a la classificació general. Vencedor d'una etapa
* 1925. 31è a la classificació general. Vencedor d'una etapa

## Referències

* ↑ «MOTTIAT Louis». [Consulta: 7 novembre 2022].
* ↑ «Palmarès de Louis Mottiat (Bel)». [Consulta: 7 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Louis MOTTIAT» (en italià). [Consulta: 7 novembre 2022].

## Enllaços externs

* Palmarès de Louis Mottiat
# Louis Michel

Louis Michel (Tienen, Bèlgica 1947) és un polític belga que fou ministre al seu país i Comissari Europeu de Desenvolupament i Ajuda Humanitària a la Comissió Barroso. De 2009 a 2019 va ser diputat al Parlament Europeu.
En la tradició belga de dinasties a ambdós costats de la frontera lingüística i a totes les famílies polítiques, és pare del també polític i ministre belga Charles Michel. És francmacó.

## Biografia

Va néixer el 2 de setembre de 1947 a la ciutat de Tienen a la província de Brabant Flamenc. Va estudiar llengües germàniques i va esdevenir professor de neerlandès, alemany i anglès al Centre provincial d'ensenyament pedagògic (CEPES) a Jodoigne.

## Activitat política

El 1967 va esdevenir president dels Joves Liberals, l'ala dels joves de l'aleshores unitarista Partit per la Llibertat i el Progrés (PLP) al districte de Nivelles. L'any 1977 va esdevenir regidor del consell municipal de Jodoigne pel Mouvement Réformateur (MR), partit francòfon i liberal, nascut de l'escissió el 1971 del PLP en dues ales, una de parla neerlandesa i una de parla francesa. L'any 1983 va esdevenir burgmestre de la mateixa localitat. Entre 1980 i 1982 fou secretari general del MR i de 1982 a 1990 president, càrrec que va repetir de 1995 a 1999.
El 1978 fou escollit membre del Parlament Federal Belga, escó que no abandonà fins al 2004, primer com a diputat i des de 1999 com a senador. L'any 1999, en el govern del primer ministre de Bèlgica Guy Verhofstadt, fou ministre d'exteriors i viceprimer ministre, càrrec que va ocupar fins al 2004.
Aquell any esdevé membre de la Convenció per al futur d'Europa que decidí el text de la Constitució Europea. El juliol de 2004 fou nomenat commissari europeu de la Comissió Prodi en substitució de Philippe Busquin. El novembre 2004 hi fou nomenat Comissari Europeu de Desenvolupament i Ajuda Humanitària.
Deixà aquest càrrec després que fou elegit membre del Parlament Europeu el 17 de juliol de 2009. El 2010, la seva defensa de la política colonial del rei dels belgues Leopold II va ser controvertida.

## Referències

* 1 2 3 Delforge, Paul. «Louis Michel» (en francès). Connaître la Wallonie. In stitut Destrée, 01-12-2014. [Consulta: 4 desembre 2022].
* 1 2 Cañas /, Rafael «Els partits belgues, petits regnes hereditaris». Diari de Girona, 13-06-2010.
* ↑ «La liberal Sophie Wilmes, primera dona cap de govern a Bèlgica». CCMA, 28-10-2019.
* ↑ «‘Je suis franc-maçon’» (en francès). Le Vif, 22-04-2010.
* ↑ Arnoudt, Rik. «Een optimistische blauwe partij die al veel te verduren kreeg» (en neerlandès). VRT Nieuws, 10-03-2014. [Consulta: 4 desembre 2022].
* ↑ «Louis Michel défend Léopold II et son action au Congo» (en francès). RTBF, 23-06-2010. [Consulta: 4 desembre 2022].
* ↑ «Louis Michel noemt Leopold II 'held' [Louis Michel diu que Leopold II era un eroi]» (en neerlandès). De Standaard [Consulta: 4 desembre 2022].
# Omar Epps

Omar Hashim Epps (Nova York, Nova York, 23 de juliol del 1973) és un actor i músic estatunidenc.

## Biografia

Aquest actor es va fer conèixer pel paper del metge resident "doctor Dennis Grant" a la sèrie ER, personatge que mor atropellat per un tren. Posteriorment, l'ha fet famós el paper del neuròleg Eric Foreman a la sèrie televisiva House, MD.
A més a més, pertany a un grup de rap anomenat Wolfpak, format per ell i el seu germà l'any 1991. Als 10 anys, Epps ja escrivia guions cinematogràfics, posteriorment va anar a la Fiorello H. LaGuardia High School of Music & Art and Performing Arts a la ciutat de Nova York. Amb la seva companya sentimental (i cantant) Keisha Spiveyé té una filla, K'mari.

## Filmografia

Les seves pel·lícules més destacades són:
* Juice - (1992)
* Llops universitaris (The Program) - (1993)
* Major League II - (1994)
* Higher Learning - (1995)
* Els col·legues del barri (Don't Be a Menace to South Central While Drinking Your Juice in the Hood) (1995)
* Blossoms and Veils - (1997)
* Scream 2 - (1997)
* In Too Deep - (1999)
* The Wood - (1999)
* The Mod Squad - (1999)
* Breakfast of Champions - (1999)
* Dracula 2000 - (2000)
* Brother - (2000)
* Love & Basketball - (2000)
* Perfume - (2001)
* Big Trouble - (2002)
* Alfie - (2004)
* Against the Ropes - (2004)
* Dr. House - (204-2012)
* 3022 (2019)

## Referències

* ↑ «Omar Epps». The New York Times.
* ↑ Biography.com Editors. «Omar Epps Biography», 21-05-2014. Arxivat de l'original el 2016-12-06. [Consulta: 26 desembre 2016].
* ↑ Penn, Charli. «Black Love: Keisha and Omar Epps' Beautiful Love Story», 11-03-2014. [Consulta: 16 novembre 2016].
* ↑ «filmografia». hollywood.com.
# Luis Paniagua

Luis Paniagua García-Calderón, nascut a Madrid el 9 de març de 1957, és un músic castellà.
Interpreta sitar, antiga lira mediterrània i molts instruments ètnics. Inclou tota mena d'elements percussius en les seves gravacions, les quals sol també utilitzar en directe. Paniagua ha publicat 14 discs al llarg de més de 20 anys de carrera i va guanyar el premio nacional al Mejor Álbum de Nuevas Músicas per Nanas del Sol (2002), i l'any següent fou nominat per Bienvenida.

## Referències

* ↑ «Sant Joan, Mura, Coaner i l'Estany acullen el cicle Música i Romànic». Regió 7, 04-05-2013. [Consulta: 1r gener 2013].
* ↑ «Concierto de Luis Paniagua con su lira, khítara y arpa arqueada en Santa María de la Piscina» (en castellà). El Correo, 14-08-2013. [Consulta: 1r gener 2013].

## Enllaços externs

* Pàgina oficial Arxivat 2009-04-18 a Wayback Machine.
# Luis Otero Sánchez-Encinas

Luis Otero Sánchez-Encinas, conegut com a Otero, (Pontevedra, Espanya 1893 - La Corunya 1955) fou un futbolista gallec, guanyador d'una medalla olímpica.
Des de 1959 se celebra cada estiu en honor seu el Trofeu Luis Otero a Pontevedra.

## Biografia

Va néixer el 22 d'octubre de 1893 a la ciutat de Pontevedra, població situada a la província del mateix nom. Va morir el 20 de gener de 1955 a la seva residència de La Corunya.

## Carrera esportiva
### Trajectòria per clubs

Va iniciar la seva activitat al futbol als 16 anys a les files de l'Sporting de Pontevedra, passant l'any 1911 a militar al Real Vigo Sporting Club, amb el qual va esdevenir campió de Galícia els anys 1914, 1919, 1920 i 1923. Poques setmanes després d'aconseguir aquest últim títol el Real Vigo es va fusionar amb el seu club rival Real Club Fortuna de Vigo donant origen al Celta de Vigo. El primer partit de la història del Celta va disputar-se el 14 de setembre de 1923 entre dos equips formats per jugadors del mateix equip, un d'ell capitanejat per Otero.
El 1924, però, disconforme amb la nova disciplina del club abandonà el Celta de Vigo per fitxar pel Deportivo de La Coruña juntament amb tres companys més. Amb el Deportivo aconseguí guanyar els campionats de Galícia dels anys 1927 i 1928. Es retirà del futbol l'any 1930.

### Trajectòria amb la selecció

Otero fou un dels integrants del debut de la selecció espanyola a nivell internacional en la competició olímpica de futbol disputada als Jocs Olímpics d'Estiu de 1920 realitzats a Anvers (Bèlgica). En aquesta competició, on guanyà la medalla de plata, disputà a més del partit inaugural el 28 d'agost contra Dinamarca un altre partit contra Itàlia.
Posteriorment jugà dos partits més amb la selecció espanyola, si bé foren partits amistosos.

## Referències

* ↑ «Trofeo Luis Otero (Pontevedra-Spain) 1959-2019». RSSSF, 17-02-2022. [Consulta: 18 juny 2022].
* 1 2 3 «Olympedia – Otero». [Consulta: 12 febrer 2024].
* ↑ «Denmark vs Spain, 28 agost 1920». eu-football.info. [Consulta: 18 juny 2022].
* ↑ «Luis Otero». eu-football.info. [Consulta: 18 juny 2022].
# Očová

Očová és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1263.
# Lucien Thiel

Lucien Thiel (Ciutat de Luxemburg, 14 de febrer de 1943 – 25 d'agost de 2011) fou un polític i periodista luxemburguès. Va ser membre del Partit Popular Social Cristià (CSV) i va encapçalar el seu grup a la Cambra de Diputats de l'1 de març de 2011 fins a la seva mort sobtada sis mesos més tard.
Thiel va estudiar periodisme a la universitat. De 1967 a 1979, Thiel va ser l'editor de Revue abans de convertir-se en l'editor en cap de d'Lëtzebuerger Land, una posició que va ocupar de 1980 a 1989. De 1990 a 2004 va ser director de l'Associació dels Banquers de Luxemburg. De 2000 a 2002, Thiel va ser el president del Consell Econòmic i Social del govern.
Thiel va concórrer a les eleccions legislatives luxemburgueses de 2004 en representació del CSV per a la circumscripció central. Va rebre 16.646 vots i va ser el sisè candidat més votat del partit, cosa que li va permetre ser fàcilment elegit. En les eleccions locals de 2005 també va ser nomenat regidor de l'Ajuntament de la Ciutat de Luxemburg. En les eleccions legislatives de 2009, Thiel va ser el cinquè més votat de la llista del CSV, amb 20.799 vots, i va ser reelegit. Va tenir un interès significatiu en matèria econòmica, en particular en la protecció de les pensions i la resposta a la crisi financera de finals del 2000. Va ser elegit president del grup del CSV a la Cambra de Diputats el febrer de 2011, en substitució de Jean-Louis Schiltz. Sis mesos després d'estar en el càrrec, el 25 d'agost de 2011, Thiel va morir d'un atac de cor.
A més del seu treball polític i periodístic, Thiel va crear la Fundació Kräizbierg per a persones amb discapacitat, de la qual va ser president el 2011. A la seva mort, estava casat i tenia dos fills.

## Referències

* 1 2 3 4 5 «Lucien Thiel ist tot» (en alemany). Tageblatt, 25-08-2011 [Consulta: 26 agost 2011]. «Còpia arxivada». Arxivat de l'original el 2011-09-29. [Consulta: 19 setembre 2015].
* 1 2 3 4 «CSV-Fraktionschef Lucien Thiel gestorben» (en alemany). Luxemburger Wort, 25-08-2011 [Consulta: 26 agost 2011]. Arxivat 18 de setembre 2012 at Archive.is «Còpia arxivada». Arxivat de l'original el 2012-09-18. [Consulta: 19 setembre 2015].
* ↑ «Circonscription Centre». Centre informatique de l'Etat. [Consulta: 26 agost 2011].
* ↑ «Circonscription Centre». Centre informatique de l'Etat. [Consulta: 26 agost 2011].
# Manaquí ventreclar

La manaquí ventreclar (Neopelma pallescens) és un ocell de la família dels píprids (Pipridae).

## Hàbitat i distribució

Habita les sabanes i densa vegetació de les terres baixes de l'est i centre de Brasil i extrem nord-est de Bolívia.

## Referències

* ↑ «Manaquí ventreclar». Cercaterm. TERMCAT, Centre de Terminologia. Rev. 20/02/2023(català)
* ↑ BirdLife International. «Pale-bellied Tyrant-manakin (Neopelma pallescens)». Llista Vermella d'Espècies Amenaçades de la UICN. Unió Internacional per a la Conservació de la Natura. Rev. 20/02/2023 (anglès)
# Orestias pentlandii

Orestias pentlandii és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 23,5 cm de longitud total.

## Distribució geogràfica

Es troba a Sud-amèrica: el llac Titicaca al Perú.

## Referències

* ↑ BioLib (anglès) i (txec)
* 1 2 «Orestias pentlandii» (en anglès). FishBase. Froese, Rainer; Pauly, Daniel (editors).
* ↑ Reis, R; Lima, F. (2009). "Orestias pentlandii." 2009 Llista Vermella de la UICN. Unió Internacional per a la Conservació de la Natura, edició 2009. [Consulta: 10 abril 2023]
* ↑ Costa, W.J.E.M., 2003. Rivulidae (South American Annual Fishes). A: R.E. Reis, S.O. Kullander i C.J. Ferraris, Jr. (eds). Checklist of the Freshwater Fishes of South and Central America. Pp. 526-548. Porto Alegre: EDIPUCRS, el Brasil.